*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*130. számú előterjesztés*

Bátaszék Város Önkormányzat Képviselő-testületének 2025. június 25-én

16.00 órakor megtartandó ülésére

Tájékoztató a gázenergia beszerzéssel összefüggő csoportos központosított közbeszerzés eredményéről

|  |
| --- |
| **Előterjesztő:** dr. Bozsolik Róbert polgármester**Készítette** : Kondriczné dr. Varga Erzsébet jegyző Keresztes Katalin pénzügyi irodavezető **Törvényességi ellenőrzést végezte:** Takaróné dr. Mihó Beatrix aljegyző**Tárgyalja:** Pénzügyi ás Gazdasági Bizottság: 2025. 06. 24. |

**Tisztelt Képviselő-testület!**

Önkormányzatunk a 95/2025. (IV.30.) önkormányzati határozatban döntött arról, hogy az Önkormányzat és Intézményei (Kft.-i és a társulásokhoz kapcsolódó intézmények) energiabeszerzésére ez évben is a központosított, csoportos közbeszerzési eljáráshoz történő önkéntes csatlakozással kerüljön sor. A Képviselő-testület döntött arról is, hogy a gáz energia beszerzéssel összefüggő ajánlatkérés a 2025. október 1-től 2027. szeptember 30-ig tartó földgázellátási évre, kétéves határozott időre, fix árat tartalmazó feltételekkel kerüljön összeállításra.

Az energia beszerzéssel összefüggő közbeszerzési szakértői tevékenység ellátására a Sourcing Hungary Kft-t (1138 Budapest, Madarász Viktor utca 47-49.) bíztuk meg.

Az eljárás elindítása során aláírásra kerültek a csatlakozási nyilatkozatok és a szerződés, amelyek a csoportos közbeszerzési közösséghez történő csatlakozás érdekében voltak szükségesek.

A teljes ellátás alapú földgáz energia 2025-2026. gázév fix árazás eljárás 1. részéhez 23 ajánlatkérő szervezet, míg a 2026-2027. gázév 3. részéhez 17 ajánlatkérő szervezet csatlakozott.

A gesztori feladatokat az ajánlatkérők közül Hegyeshalom Nagyközségi Önkormányzat látta el a „Földgáz energia beszerzése a 2026. 2027 energia évre” tárgyú verseny újranyitással történő közbeszerzés során.

A hivatkozott határozatban foglaltak végrehajtásaként - a szükséges előkészítési feladatokat követően – a közbeszerzési szakértő által kiküldésre kerültek az ajánlattételi felhívások.

**Az alábbi Kereskedők nyújtottak be ajánlatot:**

|  |  |
| --- | --- |
|  | **Kereskedő neve, székhelye** |
| 1. | MVM Next Energiakereskedelmi Zrt.1081 Budapest, II. János Pál pápa tér 20. |
| 2. | E2 Hungary Zrt.1117 Budapest, Dombóvári út 26. |
| 3. | E.ON Energiamegoldások Kft.1134 Budapest, Váci út. 17. |
| 4. | ALTEO Energiakereskedő Zrt.1033 Budapest, Kórház utca 6-12. |

Az ajánlatok felbontására 2025.06.03-án került sor, az ajánlattevők a következő ajánlatokat tették:

1. **Ajánlattevő**

Cég neve: MVM Next Energiakereskedelmi Zrt.
Székhely: 1081 Budapest, II. János Pál pápa tér 20.

|  |  |  |
| --- | --- | --- |
| Számszerűsíthető adatok | **2025-2026. év** | **2026-2027. év** |
| Megajánlott ellenszolgáltatás összege (mindösszesen (nettó) ár), Ft | **462 077 758 Ft** | **347 191 093 Ft** |
| Földgáz energia éves fix egységár  | 16,861 Ft/kWh | 16,309 Ft/kWh |

1. **Ajánlattevő**

Cég neve: E2 Hungary Zrt.

Székhely: 1117 Budapest, Dombóvári út 26.

|  |  |  |
| --- | --- | --- |
| Számszerűsíthető adatok | **2025-2026. év** | **2026-2027. év** |
| Megajánlott ellenszolgáltatás összege (mindösszesen (nettó) ár), Ft | **468 406 578 Ft** | **350 889 192 Ft** |
| Földgáz energia éves fix egységár  | 19,118 Ft/kWh | 18,462 Ft/kWh |

1. **Ajánlattevő**

Cég neve: E.ON Energiamegoldások Kft.

Székhely: 1134 Budapest, Váci út. 17.

|  |  |  |
| --- | --- | --- |
| Számszerűsíthető adatok | **2025-2026. év** | **2026-2027. év** |
| Megajánlott ellenszolgáltatás összege (mindösszesen (nettó) ár), Ft | **1 222 132 383 Ft** | **916 738 385 Ft** |
| Földgáz energia éves fix egységár  | 55,914 Ft/kWh | 54,417 Ft/kWh |

1. **Ajánlattevő**

 Cég neve: ALTEO Energiakereskedő Zrt.
Székhely: 1033 Budapest, Kórház utca 6-12.

|  |  |  |
| --- | --- | --- |
| Számszerűsíthető adatok | **2025-2026. év** | **2026-2027. év** |
| Megajánlott ellenszolgáltatás összege (mindösszesen (nettó) ár), Ft | **1 239 865 874 Ft** | **929 072 117 Ft** |
| Földgáz energia éves fix egységár  | 52,647 Ft/kWh | 51,150 Ft/kWh |

A bírálóbizottság a 2025. június 4-én megtartott ülésén megállapította, hogy valamennyi ajánlattevő rendelkezik a Magyar Energetikai és Közmű-szabályozási Hivatal által kibocsátott energia kereskedelmi engedéllyel.

Az MVM Next Energiakereskedelmi Zrt, az E2 Hungary Zrt. és az ALTEO Energiakereskedő Zrt. esetén hiánypótlás elrendelésére volt szükség, amely 2025. június 03-án megküldésre került.

Az E.ON Energiamegoldások Kft. ajánlattevő vonatkozásában nem került sor hiánypótlás elrendelésére a Kbt. 71. § (8) bekezdése szerint, tekintettel arra, hogy a nevezett ajánlattevő az ajánlati árat részleteiben bemutató ajánlati ártáblákat nem nyújtotta be.

A hiánypótlási felhívásnak az MVM Next Energiakereskedelmi Zrt. (1081 Budapest, II. János Pál pápa tér 20.) teljeskörűen eleget tett, így ajánlata megfelelt a Kbt-ben, a 321/2015.(X.30.) Kr-ben, az ajánlattételi felhívásban és a keretmegállapodás mellékletében foglalt előírásoknak.

A többi ajánlattevő nem tett teljes körűen eleget a hiánypótlási felhívásnak, így ajánlatuk nem felelt meg a Kbt-ben, a 321/2015.(X.30.) Kr-ben, az ajánlattételi felhívásban és a keretmegállapodás mellékletében foglalt előírásoknak.

A Bírálóbizottság egyhangúlag javasolta az MVM Next Energiakereskedelmi Zrt. (1081 Budapest, II. János Pál pápa tér 20. ) ajánlattevő ajánlatát érvényessé nyilvánítani, míg az E2 Hungary Zrt.. az ALTEO Energiakereskedő Zrt., és az E.ON Energiamegoldások Kft. ajánlattevők ajánlatát érvénytelenné nyilvánították.

A Bírálóbizottság megállapította, hogy a legkedvezőbb és érvényes ajánlatot nyújtó MVM Next Energiakereskedelmi Zrt. (1081 Budapest, II. János Pál pápa tér 20.) ajánlati ára az ajánlatkérő által rendelkezésre álló fedezeten belül van.

Az előzőekben részletezettek alapján a Bírálóbizottság az eljárás eredményére vonatkozóan egyhangúlag javasolta a versenyújranyitást eredményessé nyilvánítani, valamint annak nyerteseként kihirdetni az MVM Next Energiakereskedelmi Zrt.-t, mint az értékelési szempontra (legalacsonyabb ár) tekintettel legkedvezőbb érvényes ajánlatot benyújtó ajánlattevőt.

A Bírálóbizottság javaslata alapján az eljárást lezáró döntést Hegyeshalom Nagyközség polgármestere 2025. június 5-én hozta meg, mely alapján az eljárás nyertese az MVM Next Energiakereskedelmi Zrt., 2025-2026. gázévre szóló nettó 16,861 Ft/kWh, a 2026-2027. gázévre szóló 16,309 Ft/kWh ajánlattal.

Az eljárás eredményeként a jelenlegi, nettó 18,394 Ft/kWh árhoz képest kedvezőbb feltételekkel tudunk szerződést kötni a következő kettő gázévre.

Ezen felül az előző évhez hasonlóan a járulékos költségeket is meg kell fizetnünk. (közbeszerzési díj, jövedéki adó, készletezési díj, forgalmi díj, rendszerhasználati díj).

A szerződéskötés jelenleg folyamatban van.

 **H a t á r o z a t i j a v a s l a t:**

**a gázenergia közbeszerzéssel összefüggő csoportos központosított közbeszerzés eredményéről szóló tájékoztató tudomásul vételére**

Bátaszék Város Önkormányzatának Képviselő-testülete a központosított gázenergia közbeszerzés eredményéről szóló tájékoztatóban foglaltakat tudomásul veszi.

*Határidő:* azonnal

*Felelős*: Kondriczné dr. Varga Erzsébet

 *(a határozat megküldéséért)*

 *Határozatról értesül*: Bátaszéki KÖH pénzügyi iroda

 irattár